93. ΠΡΟΕΔΡΙΚΟ ΔΙΑΤΑΓΜΑ υπ’ αριθ.349 της 1-12 Οκτ.1998 (ΦΕΚ Α 232)  Τροποποίηση και συμπλήρωση του Π.Δ.138/1992 «Οργανισμός του Υπουργείου Υγείας, Πρόνοιας και Κοινωνικών Ασφαλίσεων» (ΦΕΚ 68 Α).  Έχοντας υπόψη: 1.Τις διατάξεις: α. Του άρθρ.10 του Νόμ.2519/1997 «Ανάπτυξη και εκσυγχρονισμός του Εθνικού Συστήματος Υγείας, οργάνωση των υγειονομικών υπηρεσιών, ρυθμίσεις για το φάρμακο και άλλες διατάξεις» (ΦΕΚ 165 Α). β. Του άρθρ.20 του Νόμ.2503/1997 «Διοίκηση, οργάνωση, στελέχωση της Περιφέρειας… και άλλες διατάξεις» (ΦΕΚ 107 Α). γ. Του άρθρ.29Α του Νόμ.1558/1985 (ΦΕΚ 137 Α), όπως προστέθηκε με το άρθρ.27 του Νόμ.2081/1992 (ΦΕΚ 154 Α) «Ρύθμιση του θεσμού των επιμελητηρίων, τροποποίηση των διατάξεων τουΝόμ.712/1987 για τον εκσυχρονισμό επαγγελματικών οργανώσεων των εμπόρων, βιοτεχνών και λοιπών επαγγελμάτων και άλλες διατάξεις» και αντικαταστάθηκε με το άρθρ.1 πααρ.2 του Νόμ.2469/1997 (ΦΕΚ 38 Α). 2.Την αριθ.ΔΙΔΚ/Φ.1/20199/5.9.1997 (ΦΕΚ 801 Β) απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης «Ανάθεση αρμοδιοτήτων Υπουργού Εσωτερικών, Δημόσιας Διοίκησης και Αποκέντρωσης στους Υφυπουργούς Εσωτερικών,   Σελ. 38,190 Τεύχος 1302 Σελ. 78 Δημόσιας Διοίκησης και Αποκέντρωση», όπως αυτή τροποποιήθηκε με την όμοιά της ΔΙΔΚ/Φ.1/23470/20.10.1997 (ΦΕΚ 924 Β). 3.Την αριθ.1107147/1239/006Α/4.10.1996 (ΦΕΚ 922 Β) απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών». 4.Το γεγονός ότι από τις διατάξεις του παρόντος προκαλείται δαπάνη δραχ.180.000 περίπου σε βάρος του Κρατικού Προϋπολογισμού για το τρέχον οικονομικό έτος και δραχ.360.000 περίπου ετησίως. Η ανωτέρω δαπάνη καλύπτεται με τροποποίηση του Κρατικού Προϋπολογισμού και συγκεκριμένα με ισόποση αυξομείωσή του από τον ειδικό φορέα 210 και ΚΑΕ 5184 στον Ειδικό Φορέα 110 και ΚΑΑ 0237. .Την αριθ.450/98 Γνωμοδότηση του Συμβουλίου της Επικρατείας, μετά από πρόταση του Υπουργού Υγείας και Πρόνοιας και των Υφυπουργών Εσωτερικών, Δημόσιας Διοίκησης και Αποκέντρωσης και Οικονομικών, αποφασίζουμε:   Διεύθυνση Αιμοδοσίας Διάρθρωση-Αρμοδιότητες Άρθρ.1.-1.Η Διεύθυνση Αιμοδοσίας του Υπουργείου Υγείας και Πρόνοιας υπάγεται στη Γενική διεύθυνση Υπηρεσιών Υγείας και συγκροτείται από τα εξής Τμήματα: α. Τμήμα Οργάνωσης Υπηρεσιών Αιμοδοσίας. β. Τμήμα Προγραμματισμού και Διαφώτισης. 2.Οι αρμοδιότητες της Διεύθυνσης Αιμοδοσίας αναφέρονται σε θέματα, που κατανέμονται μεταξύ των Τμημάτων ως εξής: α) Τμήμα Οργάνωσης Υπηρεσιών Αιμοδοσίας. 1. Ο καθορισμός των όρων και προϋποθέσεων ίδρυσης και χορήγησης αδειών λειτουργίας Κέντρων και Σταθμών Αιμοδοσίας, Κέντρων Παρασκευής Παραγώγων Αίματος καθώς επίσης και ο καθορισμός των όρων και προϋποθέσεων λειτουργίας του Εθνικού Κέντρου Αιμοδοσίας. 2.Η ίδρυση, οργάνωση και χορήγηση άδειας λειτουργίας του Εθνικού Κέντρου Αιμοδοσίας, των Κέντρων και Σταθμών Αιμοδοσίας, που λειτουργούν σε Νοσηλευτικά Ιδρύματα Ν.Δ.2592/1953, σε Νομικά Πρόσωπα Ιδιωτικού Δικαίου και σε Κέντρα Παρασκευής Παραγώγων αίματος. 3.Η μελέτη και προώθηση εισηγήσεων της επιτροπής Αιμοδοσίας για προσαρμογή της νομοθεσίας σύμφωνα με τις οδηγίες της Ευρωπαϊκής Ένωσης (Ε.Ε.) και της Παγκόσμιας Οργάνωσης Υγείας (Π.Ο.Υ.) και η λήψη μέτρων, που αφορούν τη συντήρηση, τον ποιοτικό έλεγχο του αίματος και των παραγώγων του αίματος και την ασφάλεια της μετάγγισης. 35.Α.αα.92-93 Υπουργείο Υγείας και Πρόνοιας    4.Ο επιστημονικός έλεγχος του Εθνικού Κέντρου Αιμοδοσίας όλων των Κέντρων και Σταθμών Αιμοδοσίας Ν.Δ.2592/1953, των Νομικών Προσώπων Ιδιωτικού Δικαίου και των Κέντρων Παρασκευής παραγώγων αίματος πλην των Υπηρεσιών Αιμοδοσίας, που υπάγονται στην αρμοδιότητα του Υπουργείου Εθνικής Άμυνας. Η σύνταξη των προτάσεων για την κατάρτιση προϋπολογισμού δαπανών σε ότι αφορά προμήθεια ειδών Αιμοδοσίας για  κάλυψη αναγκών της Π.Σ.Ε.Α., συμβατικές υποχρεώσεις της χώρας με Κέντρα Παρασκευής Παραγώγων Αίματος του εξωτερικού, εφαρμογή ειδικών προγραμμάτων εκπαίδευσης και λειτουργίας και οργάνωσης των Υπηρεσιών Αιμοδοσίας. Η πρόταση για τη διάθεση και κατανομή αντίστοιχων πιστώσεων που γράφονται στον τακτικό προϋπολογισμό. 5.Ο προγραμματισμός των αναγκών σε εξοπλισμό των Υπηρεσιών Αιμοδοσίας και η πρόταση για την ένταξη των προγραμμάτων στο πρόγραμμα Δημοσίων Επενδύσεων. 6.Ο προγραμματισμός και η μέριμνα για την εκπαίδευση του πάσης φύσεως προσωπικού της Αιμοδοσίας. 7.Η μελέτη, κατάρτιση, εφαρμογή, παρακολούθηση, ανάπτυξη και αξιολόγηση προγραμμάτων για την Αιμοδοσία, που χρηματοδοτούνται από την Ε.Ε. και άλλους Διεθνείς Οργανισμούς. 8.Η τήρηση και παρακολούθηση στοιχείων ανάπτυξης και οργάνωσης των υπηρεσιών αυτών. 9.Η πρόταση συνεργασίας με Διεθνείς Οργανισμούς και Κέντρα Παρασκευής Παραγώγων Αίματος του εξωτερικού. β) Τμήμα Προγραμματισμού και Διαφώτισης. 1.Ο προγραμματισμός, η μελέτη και η παρακολούθηση εφαρμογής μέτρων για την εξασφάλιση αυτάρκειας της χώρας με εθελοντικά προσφερόμενο αίμα. 2.Η οργάνωση Αιμοληψιών/ 3.Η συγκέντρωση, επεξεργασία και αξιολόγηση στοιχείων δραστηριότητας και λειτουργίας των Υπηρεσιών Αιμοδοσίας της χώρας, των Κέντρων Παρασκευής Παραγώγων Αίματος και του Εθνικού Κέντρου Αιμοδοσίας με σκοπό τον καλύτερο συντονισμό αυτών προκειμένου να αντιμετωπίζονται πανελλαδικά οι ανάγκες της χώρας σε αίμα και παράγωγα αίματος. 4.Η ενημέρωση και διαφώτιση του κοινού, με όλα τα προσφερόμενα μέσα, πάνω σε θέματα της Εθελοντικής Αιμοδοσίας. 5.Η λήψη μέτρων για την ανάπτυξη και προώθηση της Εθελοντικής Αιμοδοσίας. 6.Η πρόταση προς τη Διεύθυνση Αγωγής Υγείας και Πληροφόρησης για την εκτύπωση διαφωτιστικού υλικού πάσης φύσεως για την Αιμοδοσία. 7.Η τήρηση μητρώου Εθελοντών Αιμοδοτών και Συλλόγου Εθελοντών Αιμοδοτών. 8,Η παρακολούθηση των αναγκών σε αίμα των Υπηρεσιών Υγείας και η φροντίδα για τη διάθεση και διακίνηση του αίματος και των παραγώγων του. Η τήρηση στατιστικών στοιχείων για την πορεία των αναγκών διαχρονικά σε αίμα και οι αιτίες απορροφήσεώς του. Ορισμός Προϊσταμένων Άρθρ.2.-Της διεύθυνσης Αιμοδοσίας του Υπουργείου και του Τμήματος Οργάνωσης Υπηρεσιών Αιμοδοσίας προΐσταται υπάλληλος του κλάδου ΠΕ Γιατρών ή ΠΕ Γιατρών Ε.Σ.Υ. ή ΠΕ Διοικητικού και του Τμήματος Προγραμματισμού και Διαφώτισης προΐσταται υπάλληλος του κλάδου ΠΕ Διοικητικού ή ΤΕ Επισκεπτών και Επισκεπτριών Υγείας..           Τελικές Διατάξεις Άρθρ.3.-Οι διατάξεις του Π.Δ.138/1992 (ΦΕΚ 68 Α) που αντίκεινται στο παρόν Π.Δ/μα καταργούνται.